CELEX: 62015TA0625
Language: hu
Date: 2016-10-27 00:00:00
Title: T-625/15. sz. ügy: A Törvényszék 2016. október 27 -i ítélete – Spa Monopole kontra EUIPO – YTL Hotels & Properties (SPA VILLAGE) („Európai uniós védjegy — Felszólalási eljárás — A SPA VILLAGE európai uniós szóvédjegy bejelentése — SPA korábbi Benelux védjegy — Viszonylagos kizáró ok — A 207/2009/EK rendelet 8. cikkének (5) bekezdése”)

12.12.2016   
            
            
               HU
            
            
               Az Európai Unió Hivatalos Lapja
            
            
               C 462/21
            
         A Törvényszék 2016. október 27 -i ítélete – Spa Monopole kontra EUIPO – YTL Hotels & Properties (SPA VILLAGE)
   (T-625/15. sz. ügy) (1)
   
   ((„Európai uniós védjegy - Felszólalási eljárás - A SPA VILLAGE európai uniós szóvédjegy bejelentése - SPA korábbi Benelux védjegy - Viszonylagos kizáró ok - A 207/2009/EK rendelet 8. cikkének (5) bekezdése”))
   (2016/C 462/26)
   Az eljárás nyelve: francia
   
      Felek
   
   
      Felperes: Spa Monopole, compagnie fermière de Spa SA/NV (Spa, Belgium) (képviselők: E. Cornu és É. De Gryse, ügyvédek)
   
      Alperes: az Európai Unió Szellemi Tulajdoni Hivatala (képviselő: A. Folliard-Monguiral, meghatalmazott)
   
      A másik fél a fellebbezési tanács előtti eljárásban, beavatkozó fél a Törvényszék előtti eljárásban: YTL Hotels & Properties Sdn Bhd (Kuala Lumpur, Malajzia) (képviselő: M. Edenborough, ügyvéd)
   
      Az ügy tárgya
   
   Az EUIPO negyedik fellebbezési tanácsának a Spa Monopole, compagnie fermière de Spa és a YTL Hotels & Properties közötti felszólalási eljárással kapcsolatban 2015. szeptember 11-én hozott határozata (R 1954/2013-4. sz. ügy) ellen benyújtott kereset.
   
      Az ítélet rendelkező része
   
   
               1)
            
            
               A Törvényszék hatályon kívül helyezi az Európai Unió Szellemi Tulajdoni Hivatala negyedik fellebbezési tanácsának a Spa Monopole, compagnie fermière de Spa és a YTL Hotels & Properties Sdn Bhd közötti felszólalási eljárással kapcsolatban 2015. szeptember 11-én hozott határozatát (R 1954/2013-4. sz. ügy) azon részében, amelyben az elutasítja a SPA VILLAGE európai uniós szóvédjegynek a védjegyekkel ellátható termékek és szolgáltatások nemzetközi osztályozására vonatkozó, felülvizsgált és módosított 1957. június 15-i Nizzai Megállapodás szerinti 43. osztályba tartozó „ételek és italok nyújtására irányuló szolgáltatások; kávéházak; büfék; gyorséttermek (falatozók); önkiszolgáló éttermek; szállodai étkeztetési szolgáltatások; éttermi szolgáltatások; rendezvényi étkeztetési szolgáltatások; bárszolgáltatások; bárok szolgáltatásai; szállodai szolgáltatások” vonatkozásában történő lajstromozásával szemben benyújtott felszólalást.
            
         
               2)
            
            
               A Törvényszék az EUIPO-t és a YTL Hotels & Propertiest kötelezi a költségek viselésére.
            
         
      (1)  HL C 16., 2016.1.18.